《送元》
宋代·郑獬

常公廊庙姿，龙节殿南区。凿开文章源，儒学比蜀都。

仪仪天章老，秀色发东吴。相望三百载，还拥朱轓车。

风帆入天境，云际如飞凫。到郡省风俗，少住使君旟。

邦人爱文字，小吏亦诗书。欧生死北土，仙山失璠玙。

魁怪遂横行，圣人恶夺朱。愿公正礼法，引之君子涂。

骙骙万马群，必有真龙驹。它时杨得意，自可荐相如。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。